C 310/6
FI
Euroopan unionin virallinen lehti
16.8.2022
28.
EU tuki edelleen ydinterrorismin torjuntaa koskevaa maailmanlaajuista aloitetta (GICNT) ja sen toimeksiantoa, jossa on tavoitteena ydinterrorismin ehkäisemistä, havaitsemista ja siihen vastaamista koskevien maailmanlaajuisten valmiuksien vahvistaminen.
EU ja sen jäsenvaltiot osallistuvat aktiivisesti GICNT:n työhön kaikilla aloilla, jotka ovat ydinriskien havaitseminen, rikosoikeudellinen ydinmateriaalitutkimus sekä torjunta ja lieventäminen.
29.
EU on allekirjoittanut vuonna 2013 IAEA:n kanssa ydinturvan teknisissä kysymyksissä tehtävää yhteistyötä koskevat käytännön järjestelyt, joiden yhtenä tavoitteena on muun muassa lisätä koulutuksen ja valmiuksien kehittämistoimien koordinointia ydinturvakulttuurin kestävien käytäntöjen edistämiseksi ja täytäntöönpanemiseksi.
30.
Ydinturvan eurooppalainen koulutuskeskus (EUSECTRA), jonka tehtävänä on antaa koulutusta ydinaineita ja muuta radioaktiivista materiaalia käsittävien laittomien toimien havaitsemisessa ja niihin vastaamisessa, on toiminut vuodesta 2013 Euroopan unionin jäsenvaltioiden ja kumppanimaiden hyväksi.
Näiden joukossa on monia GICNT-aloitteen jäseniä.
Keskuksen toiminnasta vastaa JRC Karlsruhen (Saksa) ja Ispran (Italia) toimipisteissä tiiviissä yhteistyössä IAEA: n ja useiden GICNT-aloitteen kumppanimaiden edistämien muiden kansainvälisten aloitteiden kanssa.
Keskusta käytetään myös käytännön harjoituksiin, jotka liittyvät pääasiassa ydinmateriaalin salakuljetuksen torjumiseen.
EUSECTRA vastaa aktiivisesti EU:n jäsenvaltioiden ja kumppaneiden koulutustarpeisiin, esimerkiksi koordinoimalla jäsenvaltioiden tulli- ja lainvalvontaviranomaisten edustajille tarkoitettua koulutusta, jota on jo toteutettu tai suunniteltu vuosiksi 2019–2022 (suorassa yhteistyössä Euroopan komission muuttoliike- ja sisäasioiden pääosaston sekä verotuksen ja tulliliiton pääosaston kanssa).
EUSECTRA vahvistaa koulutuksessa käytettävää infrastruktuuria, kehittää virtuaalisia oppimisvälineitä ja arvioi EU:n jäsenvaltioiden pyynnöstä laitteiden suorituskykyä.
Pandemia on asettanut rajoituksia fyysiselle koulutukselle.
Modernien välineiden avulla on kehitetty monimuotoista toimintatapaa keskittyen kenttäharjoituksiin, joissa välineitä käytetään etänä ja ydin- ja radioaktiivisia aineita todellisissa käyttöolosuhteissa ja tuetaan näin kemiallisten, biologisten, säteily- ja ydinuhkien (CBRN) ja ydinterrorismin vastaisia toimia.
31.
Euroopan komissio ja EU:n jäsenvaltiot jatkoivat rikosoikeudellista ydinmateriaalitutkimusta haltuun saadun ydinmateriaalin ominaisuuksien määrittelemiseksi hyödyntäen uusimman rikosoikeudellisen ydinmateriaalitutkimuk­ sen valmiuksia JRC:n Karlsruhen (Saksa) toimipisteessä.
32.
JRC ja ESARDA antoivat merkittävän panoksensa vuonna 2020 julkaistuun kirjaan ”Nuclear Non-Proliferation and Arms Control Verification – Innovative Systems Concepts”.
33.
Euroopan komissio kehitti edelleen EU:n jäsenvaltioiden valmiuksia testata ja arvioida ydin- ja radioaktiivisten aineiden laittoman kaupan havaitsemiseen käytettävien laitteiden suorituskykyä ITRAP+10 Phase II -ohjelman avulla.
Ohjelmalla on lisätty yhdenmukaistamista ja standardointia ja edistetty merkittävästi kansainvälisten standardien laatimista.
34.
Euroopan komissiolla on edelleen merkittävä rooli ydinturvaa käsittelevässä rajavalvontatyöryhmässä.
Se toimii yhteispuheenjohtajana sekä rajavalvontaryhmässä että sen kahdessa alaryhmässä, jotka käsittelevät havaitsemistekno­ logiaa ja valmiuksien kehittämistä.
35.
Euroopan komissio jatkoi yhdessä IAEA:n kanssa tutkimusta, joka koskee uuden ainetta tuhoamattoman mittausmenetelmän eli viivästyneeseen gammasäteilyyn perustuvan spektrometrian kehittämistä ydinaineiden isotooppikoostumuksen tunnistamista (”nuclear signatures”) varten.
IAEA:n tukiohjelman puitteissa esitettiin yhteinen toiminta.
36.
Euroopan komission verotuksen ja tulliliiton pääosasto käynnisti vuonna 2020 JRC:n ja EUSECTRAn tukemana interaktiivisen verkko-opiskeluohjelman, jolla tuetaan tullivirkailijoiden kouluttautumista radioaktiivisiin ja ydin­ aineisiin liittyvässä rajavalvonnassa.
Perusmoduulissa tuodaan esiin tullivirkailijoiden tärkeä rooli ydin- ja radioaktiivisten aineiden havaitsemisessa ja lisätään näin heidän tietoisuuttaan riskeistä ja uhkista.
Lisäksi käydään läpi asiaankuuluvat aineet, laitteet ja prosessit.
Jatkomoduulissa näihin aiheisiin perehdytään tarkemmin.
Kumpaankin kurssiin sisältyy realistisia skenaarioita, joiden avulla kurssin osanottajat voivat testata päätöksentekoaan.
Ne sijoittuvat esimerkiksi merisatamiin, lentoasemille, rautateille ja maarajoille.
Verotuksen ja tulliliiton pääosaston ja JRC:n yhteistyö on lisännyt jäsenvaltioiden tullihallintojen välistä synergiaa.
EUSECTRA-keskuksessa tarjottava koulutus toimii foorumina, jossa kansalliset asiantuntijat voivat vaihtaa parhaita rajavalvontaan liittyviä ydinturvakäytäntöjä, mikä auttaa kehittämään yhdenmukaistettuja menettelyjä.
Tämä on osa pyrkimystä torjua yhteistyössä ydinaineiden laitonta kauppaa ja helpottaa tullitarkastuspisteiden kautta tapahtuvaa kauppaa.
Viime kädessä tavoitteena on yhteistä ydinturvakulttuuria edistämällä estää asiaankuulumattomia henkilöitä saamasta haltuunsa vaarallisia aineita.